திரிசமன் = திரி + சமன் சம்சாரமோ பரம சாது. ஒரு திரிசமன் அறியாதவள் (யாதும் ஊரே, தி. ஜானகி ராமன்) ”இத பாரு செவளா, என் பேரன் இருக்கானே, அதுக்குத் திரிசமன் எல்லாம் தெரியாது. பணத்தைப் பாத்திருந்தா நிச்சயம் கொடுத்திருப்பான். நீதான் எங்கேயோ கவனம் இல்லாம போட்டிருக்கே.” (மறு, சுஜாதா) வழக்கம் போலவே சில ஊடகங்கள் பேட்டியைத் திரிசமன் செய்து, திரித்து வெளியிட்டுள்ளன. சியாமளி புதிதாய் வந்தவள். எங்கள் வீட்டுக்காரருக்கு தூரத்து உறவாம். 'அவங்களுக்கு வாடகையே கிடையாது' என்று கிசுகிசுக்கப்பட்டது. அடுத்த மாசமே சியாமளியின் அம்மா என் அம்மாவிடம் வந்து கைமாற்றாக ஐம்பது ரூபாய் வாங்கிக் கொண்டு போனாள். வாடகை தருவதற்காக. அதற்கும் இதர குடித்தனக்காரர்கள் பதில் வைத்திருந்தார்கள். "அவ்வளவும் பொய்.. திரிசமன்". (என்னுயிர்த்தோழி, ரிஷபன்) திரிபு, மாற்றம், புரட்டு, பொய்